Клешна

Кле́шна — возера ў Полацкім раёне Віцебскай вобласці Беларусі, за 24 км на паўночны захад ад горада Полацк, каля вёскі Лісуны, у басейне ракі Дрыса. Плошча паверхні 0,57 (0,49) м². Даўжыня 1,11 (1,05, 1,1) км, найбольшая шырыня 0,74 (0,7) км. Максімальная глыбіня 1,8 м, сярэдняя — 1,17 м. Даўжыня берагавой лініі 3,29 (2,95, 3) км. Аб’ём вады ў возеры 0,67 млн м³. Плошча вадазбору 4 км². Катлавіна возера круглаватай формы, крыху выцягнутая ў напрамку з паўночнага захаду на паўднёвы ўсход. Схілы катлавіны вышынёй 5—7 м (на захадзе да 20 м, стромкія), параслі хмызняком, на поўначы і захадзе — пад лесам. Берагавая лінія слабазвілістая. На ўсходзе выцякае ручай у возера Лонне. Зноскі Літаратура Кле́шна // Блакітная кніга Беларусі : Энцыклапедыя / рэдкал.: Н. А. Дзісько і інш. — Мн.: БелЭн, 1994. — С. 199. — 415 с. — 10 000 экз. — ISBN 5-85700-133-1. Кле́шна // Беларуская энцыклапедыя: У 18 т. Т. 8: Канто — Кулі / Рэдкал.: Г. П. Пашкоў і інш. — Мн. : БелЭн, 1999. — Т. 8. — С. 335. — 576 с. — 10 000 экз. — ISBN 985-11-0035-8. — ISBN 985-11-0144-3 (т. 8). Кле́шна // Энцыклапедыя прыроды Беларусі. У 5-і т. Т. 3. Катэнарыя — Недайка / Рэдкал. І. П. Шамякін (гал. рэд.) і інш. — Мн.: БелСЭ імя Петруся Броўкі, 1984. — С. 33. — 588 с., іл. — 10 000 экз. Республика Беларусь. Витебская область. Полоцкий район: карта. Полоцк: план. Новополоцк: план / Ред. В.А. Змачинская.. — Минск: РУП «Белкартография», 2010. — 10 000 экз. (руск.) Спасылкі Агульная характарыстыка азёр Віцебскай вобласці // Даведнік «Водныя аб’екты Рэспублікі Беларусь» Архівавана 6 кастрычніка 2021. (руск.) Архівавана 17 мая 2017. Морфаметрычныя параметры азёр Віцебскай вобласці // Даведнік «Водныя аб’екты Рэспублікі Беларусь» Архівавана 8 сакавіка 2021. (руск.) Архівавана 6 сакавіка 2016.